12.9.2014 Jurnalul Oficial al Uniunii Europene L 271/47 DECIZII DECIZIA 2014/658/PESC A CONSILIULUI din 8 septembrie 2014 de modificare a Deciziei 2014/145/PESC privind măsuri restrictive în raport cu acţiunile care subminează sau amenință integritatea teritorială, suveranitatea și independența Ucrainei CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 17 martie 2014, Consiliul a adoptat Decizia 2014/145/PESC (). (2) La 30 august 2014, Consiliul European şi-a exprimat îngrijorarea cu privire la continuarea și intensificarea luptelor în estul Ucrainei şi a solicitat o nouă dispoziţie pentru elaborarea unei liste cu toate persoanele şi institu- țiile care au legături cu grupările separatiste din regiunea Donbass. (3) De asemenea, Consiliul consideră că ar trebui adăugate şi alte persoane fizice şi juridice pe lista persoanelor, enti- tăților și organismelor care fac obiectul măsurilor restrictive, astfel cum figurează în anexa la Decizia 2014/145/PESC. (4) Având în vedere continuarea subminării sau amenințării integrității teritoriale, a suveranității și a independenței Ucrainei, Decizia 2014/145/PESC ar trebui să fie reînnoită pentru o perioadă suplimentară de șase luni. (5) Decizia 2014/145/PESC ar trebui modificată în consecință. (6) Sunt necesare acțiuni suplimentare din partea Uniunii pentru punerea în aplicare a acestor măsuri, ADOPTĂ PREZENTA DECIZIE: Articolul 1 Decizia 2014/145/PESC se modifică după cum urmează: 1. Articolul 1 alineatul (1) se înlocuieşte cu următorul text: „(1) Statele membre iau măsurile necesare pentru a împiedica intrarea pe teritoriul lor sau tranzitarea acestuia: (a) de către persoanele fizice care sunt responsabile, furnizează sprijin în mod activ sau asigură punerea în aplicare pentru acţiuni sau politici care subminează sau amenință integritatea teritorială, suveranitatea şi independența Ucrainei sau stabilitatea ori securitatea Ucrainei sau care obstrucţionează activitatea organizaţiilor internaționale în Ucraina, precum și de către persoanele fizice asociate acestora; (b) de către persoanele fizice care acordă, în mod activ, sprijin material sau financiar factorilor de decizie ruși respon- sabili de anexarea Crimeii sau de destabilizarea estului Ucrainei sau care obţin beneficii de pe urma acţiunilor acestora; sau (c) de către persoanele fizice care desfăşoară tranzacții cu grupările separatiste din regiunea Donbass a Ucrainei, astfel cum figurează pe lista din anexă.” 2. Articolul 2 alineatul (1) se înlocuieşte cu următorul text: „(1) Se îngheață toate fondurile şi resursele economice care aparţin, sunt deținute, păstrate sau controlate: (a) de către persoanele fizice care sunt responsabile, furnizează sprijin în mod activ sau asigură punerea în aplicare pentru acţiuni sau politici care subminează sau amenință integritatea teritorială, suveranitatea şi independența Ucrainei sau stabilitatea ori securitatea Ucrainei sau care obstrucţionează activitatea organizaţiilor internaționale în Ucraina, precum și de către persoanele fizice sau juridice, entitățile sau organismele asociate acestora; Decizia 2014/145/PESC a Consiliului din 17 martie 2014 privind măsuri restrictive în raport cu acţiunile care subminează sau amenință integritatea teritorială, suveranitatea și independența Ucrainei OL 78, 17.3.2014, p. 16).